Diari Oficial de la Generalitat Valenciana


Sumari del DOGV 4207, del 11-03-2002 (2002/1072)

Informació pública del concurs per a la concessió del XVIII Premi de Teatre Carlos Arniches, Ciutat d'Alacant 2002.
-------------------------------------------------------------------------------------------------------------------

### Dades del document

Número de DOGV
:   4207

Data del DOGV
:   11-03-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/1072


Data del document
:   29-11-2001

Organisme emissor
:   Ajuntament d'Alacant

Tipus de document
:   Anunci

Descriptors 

:   * Alacant
    * premi cultural
    * espectacles
    * distinció honorífica

Informació pública del concurs per a la concessió del XVIII Premi de Teatre Carlos Arniches, Ciutat d'Alacant 2002. [2002/A1072]
  
El Patronat Municipal de Cultura de l'Ajuntament d'Alacant convoca el concurs per a la concessió del Premi de Teatre Carlos Arniches creat per la corporació en homenatge a l'eminent autor alacantí, d'acord amb les següents
  
Bases
  
Primera. Podran concórrer a aquest premi tots els autors que ho desitgen, siguen o no novells, de qualsevol nacionalitat, amb totes les obres teatrals que desitgen escrites en castellà
  
Segona. Les obres presentades han de ser originals i inèdites, estar escrites abans de la data de convocatòria d'aquest premi i no haver sigut premiades en cap altre concurs ni haver-se estrenat en cap teatre. No s'admetrà cap tipus de traducció, adaptació o refosa, siga de novel·la, cine, televisió, ràdio o, fins i tot del mateix teatre.
  
Tercera. Els originals s'han de presentar mecanografiats a una sola cara, en DINA-4, foli o holandés, a doble espai, i tindran una extensió subjecta als límits de duració que siguen normals per a una representació teatral.
  
Quarta
  
a) Els originals seran tramesos o entregats per quintuplicat exemplar al Centre Municipal de les Arts, plaça de Quijano, número 2, 03487 Alacant. En els sobres que incloguen els textos enviats a través d'oficines de Correus o agències de transports es farà constar de manera visible la data de la seua entrega, sense fer-hi cap menció al remitent.
  
b) A fi de preservar l'anonimat dels autors, les obres s'han de presentar únicament amb el títol i lema i la indicació «Per al XVIII Premi de Teatre Carlos Arniches. Ciutat d'Alacant 2002». En aquest sobre, a més dels textos, s'inclourà un altre sobre amb un lema idèntic i tancat, que inclourà una fotocòpia del document nacional d'identitat o passaport del concursant, una ressenya biogràfica breu i una nota amb el nom, cognoms, adreça actual i número de telèfon.
  
Cinquena. S'estableix una dotació de sis mil (6.000) euros per al Premi Carlos Arniches. El premi no podrà ser compartit però sí declarat desert. Amb l'objecte de la seua difusió, el Patronat Municipal de Cultura d'Alacant podrà publicar l'obra premiada en el termini de sis mesos des de la data de la decisió del jurat.
  
Sisena. El període d'admissió de les obres quedarà tancat el dimecres 30 d'abril de 2002, a les 15.00 hores, i es farà pública la decisió del jurat durant el mes de novembre d'enguany, en la setmana de celebració de la X Mostra de Teatre Espanyol d'Autors Contemporanis.
  
Setena. El Patronat Municipal de Cultura d'Alacant nomenarà un jurat que estarà presidit pel president d'aquest o per un funcionari en qui delegue, i actuarà com a secretari el del Patronat o funcionari en qui delegue. La decisió del jurat serà inapel·lable i la identitat dels seus integrants es farà saber el mateix dia de la decisió.
  
Vuitena. Sempre que es vulga editar i/o representar l'obra premiada, l'autor queda compromés a fer mencionar en un lloc visible de l'edició i/o de la publicitat la circumstància de ser Premi de Teatre Carlos Arniches. Ciutat d'Alacant 2002.
  
Novena. Els originals no premiats es tornaran als autors que així ho sol·liciten per escrit o compareguen per a arreplegar-los, amb la prèvia presentació del resguard d'enviament o entrega, en el termini de 30 dies naturals després d'efectuar-se la decisió. Els originals no reclamats seran destruïts una vegada haja transcorregut aquest termini.
  
Deu. La participació en aquest concurs implica el coneixement i l'acceptació íntegra d'aquestes bases.